polyglot-tagger/wikipedia-language-snippets-filtered huggingface dataset:
1982లో దర్శకుడిగా తెలుగుసినీరంగానికి పరిచయమై తన సినీప్రస్థానంలో 22 సినిమాలకు దర్శకత్వం వహించిన బాపినీడు ఎక్కువగా చిరంజీవి (గ్యాంగ్‌లీడర్‌, ఖైదీ నం.786, బిగ్‌బాస్‌, మగధీరుడు, పట్నం వచ్చిన పతివ్రతలు, మహానగరంలో మాయగాడు), శోభన్ బాబు నటించిన చిత్రాలకు దర్శకత్వం చేశాడు. నటుడు కృష్ణతో కృష్ణ గారడీ, రాజేంద్ర ప్రసాద్‌తో వాలుజెడ తోలు బెల్టు, దొంగ కోళ్లు, సీతాపతి చలో తిరుపతి సినిమాలు తీశాడు. 1998లో వచ్చిన కొడుకులు బాపినీడు చివరి చిత్రం.
ఆయన 1936 సెప్టెంబరు 22 న సీతారామస్వామి, లీలావతి దంపతులకు ఏలూరుకు దగ్గరలో కల చాటపర్రు గ్రామంలో జన్మించాడు. ఆయన గణిత శాస్త్రంలో బి.ఎ డిగ్రీని ఏలూరు లోని సి.ఆర్.ఆర్ కళాశాలలో చేసాడు. కొద్ది రోజులు వైద్య ఆరోగ్య శాఖలో పని చేశాడు. బాపినీడు తొలుత "అపరాధ పరిశోధన" అనబడు ఒక మాసపత్రికలో కథలు వ్రాసేవారు. ఇవి పాఠకులను విశేషముగా ఆకర్షించాయి. చిత్రసీమలోనికి రావడానికి పూర్వం ఆయన విజయ, బొమ్మరిల్లు, నీలిమ పత్రికలకు సంపాదకునిగా పనిచేసాడు.
విజయ బాపినీడుగా పేరు గాంచిన గుత్తా బాపినీడు చౌదరి తెలుగు సినిమా దర్శకుడు, ఇండియన్ ఫిల్మ్స్ పత్రికకు సంపాదకులు. ఆయన బొమ్మరిల్లు, విజయ, నీలిమ పత్రికలను సంపాదకత్వం వహించి నడిపాడు. ఆయన అనేక యాక్షన్ చిత్రాలకు దర్శకత్వం వహించారు. వాటిలో మగమహారాజు, ఖైదీ నెం. 786, మగధీరుడు ముఖ్యమైనవి.
అంతేకాకుండా, రాజాచంద్ర, దుర్గా నాగేశ్వరరావు, జి.రామమోహనరావు, మౌళి, వల్లభనేని జనార్దన్‌‌లను దర్శకులుగా, భువనచంద్రను పాటల రచయితగా, కాశీ విశ్వనాథ్‌ను మాటల రచయితగా తెలుగు సినీంగానికి పరిచయం చేశాడు.
భారతదేశంలో అతి విలాసవంతమైన హోటల్ చెన్నై నగరంలో ఐటీసీ గ్రాండ్ చోలా ఫైవ్ స్టార్ హోటల్. ప్రపంచంలోనే అతిపెద్ద లీడ్ సంస్థ నుంచి గ్రీన్ హోటల్ సర్టిఫికెట్ అందుకున్న హోటల్ ఇది. ముంబయిలోని గూండీ ప్రాంతంలోని ఎస్.పి.ఐ.సి. భవనం ఎదురుగా అశోకా లే లాండ్ టవర్స్ ఉన్న వరుసలోనే ఈ హోటల్ కూడా ఉంటుంది. సింగపూర్ కు చెందిన ప్రముఖ ఎస్ఆర్ఎస్ఎస్ అనే నిర్మాణ సంస్థ చోలా హోటల్ ను డిజైన్ చేసింది. చోల సామాజ్యం, ద్రవిడుల నిర్మాణ కౌశలాన్ని మేలవించి ఆనాటి సంప్రదాయాలను గుర్తుకు తెచ్చేలా మూడు విభాగాలను డిజైన్ చేశారు. ఇది స్టార్ వుడ్ హోటళ్ల సముదాయంలోనే. తొమ్మిదవ “విలాసమైన కలెక్షన్లు” చేసే హోటల్ గా గుర్తింపు పొందింది.1,600,000 చదరపు అడుగుల భారీ వైశాల్యం ఉన్న స్థలంలో ఈ హోటల్ ను నిర్మించారు. భారతదేశంలోనే ఒంటరి నిల్చొన్న అతి పెద్ద హోటల్ గా ఐటీసీ గ్రాండ్ చోలా హోటల్ పేరు గడించింది. రూ. 12,000 మిలియన్ల భారీ మొత్తాన్ని ఈ హోటల్ నిర్మాణం కోసం ఖర్చు చేసారు.
అధునాతన సౌకర్యాలతో ఉన్న ఐ.టి.సి. గ్రాండ్ చోలా హోటల్లో మొత్తం 600గదులున్నాయి. 1,600,000 చదరపు అడుగుల నిర్మాణ వైశాల్యం దీని సొంతం. విశాలమైన మైదానం, 100,000చ. అడుగుల వైశాల్యంలో కాన్ఫే రెన్స్ హాల్, 26, 540 చదరపు అడుగుల వైశాల్యంతో రాజేంద్ర హాల్ పేరుతో అతి తక్కువ పిల్లర్లు విందుగది వంటి అనేక ప్రత్యేకతలున్నాయి. అంతర్జాతీయ స్థాయిలో గ్రీన్ భవనాలకు అవార్డులు అందించే శక్తి, పర్యావరణ డిజైన్ సంస్థ నుంచి ప్లాటినమ్ రేటింగ్ పొందిన హోటల్ ఇది. ప్రపంచంలో ప్రస్తుతానికి ప్రపంచంలోనే గ్రీన్ హోటల్ అవార్డు పొందిన అతి పెద్ద హోటల్ ఇదే. త్వరలోనే హోటల్ పై అంతస్తు డాబాపై హెలిపాడ్ నిర్మాణానికి కూడా యాజమాన్యం యోచిస్తోంది అవార్డులు, రేటింగ్స్
ఐటీసీ సంస్థ హోటళ్ల విభాగంలోకి ప్రవేశించిన తర్వాత తొలిసారిగా మద్రాస్ లో చోలా షెరటాన్ హోటల్ ను ప్రారంభించింది. దీని పేరును ఇటీవలే మై ఫార్చూన్ గా మార్చారు. చెన్నైలోని అన్నా సాలై ఏరియాలో ఉన్న క్యాంపాకోలా క్యాంపస్ లోని 8 ఎకరాల స్థలాన్ని రూ. 800 మిలియన్ల ఖర్చుతో 2000 సంవత్సరంలో ఐటీసీ హోటళ్ల గ్రూపు కొనుగోలు చేసింది. భారీ పెట్టుబడుల్లో భాగంగా సంస్థ ఛైర్మన్ వై.సి.దేవేశ్వర్ అప్పట్లో రూ. 8,000-10,000 మిలియన్ల రూపాయలతో ప్రాథమికంగా హోటల్ నిర్మాణం చేపట్టాలని భావించారు. 2012 సెప్టెంబరు 15లో అప్పటి తమిళనాడు ముఖ్యమంత్రి జయలలిత ఈహోటల్ ను ప్రారంభించారు. షరటాన్ చోలా హోటల్ ఆ తర్వాత తన చిరునామాను మార్చుకుని ఐటీసీ గ్రాండ్ చోలా పేరుతో ప్రారంభమైంది.
గ్రాండ్ చోలా హోటల్ పర్యావరణ పరిరక్షణకు, చెట్ల పెంపకానికి అధిక ప్రాధాన్యమిస్తోంది. హోటల్ నుంచి వెలునీటిని తిరిగి వాడుకునే విధంగా ఏర్పాట్లు చేసుకుంది. హోటల్ అవసరాల కోసం 12.6 మెగావాట్ల సామర్థ్యం గల పవన విద్యుత్ ను సొంతంగా ఏర్పాటు చేసుకుంది. హోటల్ కోసం వాడుకోగా మిగిలిన విద్యుత్ ను తమిళనాడు విద్యుత్ బోర్డుకు సరఫరా చేస్తోంది. హార్టమన్ లూప్ సాంకేతిక పరిజ్ఞానంతో వేడినీటిని తయారు చేసుకోవడం, ఏసీలు నడిపేందుకు వాడుతున్నారు. నీటిని సద్వినియోగం చేసుకునేందుకు ప్రత్యేక ఏర్పాట్లు చేసింది.
గ్రాండ్ చోలా హోటల్ అనుసరిస్తున్న పర్యావరణ రక్షణ చర్యలకు గానూ 2013 ఫిబ్రవరిలో 5 స్టార్ జి.ఆర్.ఐ.హెచ్.ఎ. రేటింగ్ గల అవార్డును “ది ఎనర్జీ రీసెర్చ్ ఇనిస్టిట్యూట్ ” నుంచి పొందింది., యూనియన్ మినిస్ట్రీ ఆఫ్ న్యూ అండ్ రిన్యూవబుర్ ఎనర్జీ తరపున రాష్ట్ర పతి ప్రణబ్ ముఖర్జీ చేతుల మీదుగా కూడా ఈ హోటల్ ఆవార్డును అందుకుంది. ఇవిగాక ఎన్నో అవార్డులు, రివార్డులు పొందిన విఖ్యాత హోటల్ గా గ్రాండ్ చోలా హోటల్ పేరు గడించింది.
దక్షిణ భారతదేశంలోని దేవాలయాల్లో మాదిరిగా సరిగ్గా అలాంటి నిర్మాణ కౌశల్యాన్ని ను ఈ హోటల్ పోలి ఉంటుంది. “వల్లవాన్ ”, “సెంబియాన్ ”, “కిల్లి ” మరియ “చోల ” పేర్లతో నాలుగు సూట్లు ఇందులో ఉన్నాయి. ఇవిగాకుండా 43 ఏక పడక గదులు, 33 రెండు గదులు, 2 రెండు పడక గదుల అపార్టుమెంట్లు ఉన్నాయి. పొడవైన స్థంబాలతో, వేలాడే మెట్లతో అచ్చమైన ఆలయ నిర్మాణాలను తలపిస్తుంది ఈ హోటల్.
రాజమండ్రి వాస్తవ్యులు అయిన ఇంజరపు వీరేశలింగం గారి కుమార్తె పాపాయమ్మను వివాహమాడారు. 1920 లో ప్రభుత్వ కళాశాలలో డ్రాయింగు టీచరుగా చేరారు.1921 లో రామారావు గారు బొంబాయినుండి రాజమహేంద్రవరం వచ్చారు.అసహాయుడై, దుర్బలుడై, క్రుంగి క్రుశించిపోతున్న వెంకటరత్నం గారిని అండగా ఉండి కుంచెనందించి ప్రోత్సాహపరచి చిత్రకళా వ్యాసంగం ప్రారంభించారు. వేకువజామునే ప్రకృతి దృశ్యాల ప్రతి కృతులు, ఇంటివద్ద రేఖావర్ణ చిత్రాలు, సాయంత్రం ప్రకృతి దృశ్యాల పరిశీలన చేస్తూ చిత్ర రచనను పెంపొందించుకున్నారు. రామారావు గారు 1923 లో "ఆంధ్రా స్కూల్ ఆఫ్ ఆర్ట్స్"ను ప్రారంభించారు.
ఆయన ఇంటివద్ద తన శిష్యులకు చిత్రకళ నేర్పుతుండేవారు. బీద విద్యార్థులకు ఆర్థిక సహాయం కూడా చేసేవారు.మిత్రుడు రామారావు పేరును చిరస్థాయిగా ఉంచాలనే తలంపుతో ఆయన 1925 లో "రామారావు ఆర్ట్ గ్యాలరీ"ని ఏర్పాటుచేసారు. ఇది రామమండ్రిలో కళాకేంద్రంగా విలసిల్లింది. రామారావు స్థాపించిన స్కూలు "రామారావు స్కూలు ఆఫ్ ఆర్ట్స్ " అనే పేరుననె వెంకటరత్నం ప్రిన్సిపాల్ గా ఉంటూ సుమారు నాలుగు దశాబ్దాలుగా తన మిత్రుని శాంతికీ, ఆశయసిద్ధికీ, అనంతరం శ్రమిస్తూ వందలాది మంది శిష్యులకు గురువులుగా-విజ్ఞాన మహా మనీషిగా ఆదర్శజీవి అయినారు.
ఈయన విశాఖపట్నం జిల్లా అలమండ గ్రామంలో సూర్యనారాయణ, అమ్మడు అనే పుణ్యదంపతులకు అక్టోబరు 10 1895 న జన్మించారు.చిన్నతనంలో తల్లి మరణించింది. తన పెద్దనాన్నగారు అయిన తమ్మయ్య గారు ఆమె సతీమణి చిట్టెమ్మ గారు ఆయనను చేరదీసి పెంచారు. తరువాత తమ్మయ్యగారు అలమండ నుండి రాజమహేంద్రవరానికి వచ్చారు. తన తండ్రి సూర్యనారాయణ ద్వితీయ వివాహం చేసుకుని అలమండ గ్రామంలో స్థిరపడ్డారు. వెంకటరత్నం గారు శ్రీ వీరేశలింగం స్కూలులో మెట్రిక్ వరకు చదివి ప్యాసయ్యారు.
ఆ కాలంలో వెంకట రత్నం ఉబ్బసవ్యాధితో అస్పస్థులైనారు. ఆయన ఆరోగ్యం కుదుటపడలేదు. విధివైపరీత్యం వలన రామారావుగారె 8.3.1925 న మరణించారు. రామారావు భార్య సత్యవాణిగారిని వెంకటరత్నం చిత్రకళోన్నతులుగా చేసారు.ఆమెకు 1938 లో ప్రభుత్వ స్త్రీల బోధనా పాఠశాలలో చిత్రకళా ఉపాధ్యాయినిగా ఉద్యోగం వచ్చింది.ఆమె చిత్రాలు అనేక పత్రికలలో ప్రచురింపబడ్దాయి.
వరదా వెంకటరత్నం ప్రముఖ చిత్రకారులు. చిత్రకళకు విశేష ప్రాచుర్యం కలిగించి వందలాదిమంది శిష్యులను తీర్చిదిద్దిన మహోన్నత వ్యక్తి.చిత్రకళపై ఆసక్తి ఉన్నవారికి తన చిత్రశాలలో చేర్చుకుని బీదలకు ఆర్థిక సహాయమిస్తూ చిత్ర రూపురేఖలో, వర్ణ ప్రయోగంలో, చతురతలూ, కళామెళుకువలూ బోధిస్తూ ఉత్తమ శిష్యులను తయారుచేసిన మహా తపస్వి ఆయన.
వెంకటరత్నం గారికి ఇద్దరు మగపిల్లలు జన్మించారు. ఆయన భార్యకు పురిటిలో మసూచి వ్యాధి సోకడం వల్ల పిల్లలూ, ఆమె కూడా 1926లో మరణించారు. ఆ బాధను మరచి పోవడానికి ఆయన చిత్రకళపై నిరంతర దృష్టి కేంద్రీకరించుకున్నారు.
ధర్మవరపు కొట్టం సమరసింహారెడ్డి మహబూబ్ నగర్ జిల్లాకు చెందిన ప్రముఖ రాజకీయనాయకుడు. ఉమ్మడి ఆంధ్రప్రదేశ్లో పలువురు ముఖ్యమంత్రుల మంత్రివర్గంలో పలు కీలక శాఖల మంత్రిగా పనిచేసాడు. హైకోర్టు న్యాయవాదిగా జీవితాన్ని ప్రారంభించి, రాజకీయాలలో ప్రవేశించాడు. ఒకనాడు ఇతని తండ్రి డి.కె.సత్యారెడ్డి, నేడు తమ్ముడు డి.కె. భరతసింహారెడ్డిలు కూడా రాజకీయనాయకులే. శాసనసభ మాజీ సభ్యులే. మరదలు డి.కె.అరుణ ప్రస్తుత గద్వాల నియోజక వర్గ శాసనసభ్యురాలు. ఈమె మాజి మంత్రివర్యురాలు కూడా. వీరందరు ప్రాతినిధ్యం వహించింది గద్వాల నియోజకవర్గం నుండే.
రాయచూరులోని సేంట్ మేరీ కాన్వెంట్ స్కూలులో ప్రాథమిక విద్యను, గద్వాలలోని ఉన్నత పాఠశాలలో ఉన్నత పాఠశాల విద్యను పూర్తి చేశాడు. హైదరాబాద్‌లోని బద్రుకా కాళాశాల నుండి బాచిలర్ డిగ్రీని, ఉస్మానియా న్యాయ కళాశాల నుండి న్యాయశాస్త్రంలో డిగ్రీని పొందాడు.
1966లో ప్రసిద్ధ న్యాయవాది ఏరాసు అయ్యపురెడ్డి దగ్గర జూనియర్ లాయర్‌గా న్యాయవాద వృత్తి జీవితాన్ని ప్రారంభించాడు. రెండు సార్లు హైకోర్ట్ న్యాయవాదుల సంఘ కార్య నిర్వాహక సభ్యులుగా, కార్యదర్శిగా పనిచేశాడు.
ఉన్నత పాఠశాలలో తొమ్మిదవ తరగతి చదువుతున్నప్పుడు స్కూల్‌ మ్యాగ్ జైన్‌ 'ప్రగతి' కోసం 'తాజ్‌ మహాల్‌' కథ రాయడం ఆ తరువాత పదవ తరగతిలో 'ఆకలి' కథానిక రాయడం ద్వారా రచనా వ్యాసంగం ఆరంభం అయ్యింది. . తొలిసారిగా 1969 ఆంధ్రజ్యోతిలో 'నవ్వులు' కవిత ప్రచురితమైంది. అప్పటినుండి రాష్ట్రంలోని వివిధ పత్రికలలో కథలు, కవితలు, సాహిత్య వ్యాసాలు, సమీక్షలు, పరిశోధనాత్మక వ్యాసాలు ప్రచురితం అయ్యాయి. రచనా వ్యాసంగం పట్ల ఆసక్తి కలగడానికి ప్రధానంగా కౌముది , ఆవంత్స సోమసుందరం కారణం కాగా శ్రీశ్రీ, తిలక్‌ పరోక్షంగా ప్రేరణ. అమెరికా తదితర దేశాలను పర్యటించిన సందర్భంగా దేశాల సాహిత్యంతో ఏర్పడిన పరిచయం దృష్ట్యా 20 దేశాలకు చెందిన సాహిత్య గ్రంథాలను సమీక్షిస్తూ రాసిన వ్యాసాలు పలు పత్రికల్లో చోటు చేసుకున్నాయి.
దిలావర్‌ మహ్మద్‌ ఖమ్మం జిల్లాకు చెందిన కథా రచయిత. ఇతని రచన తొలిసారిగా 1969 ఆంధ్రజ్యోతిలో 'నవ్వులు' కవిత ప్రచురితమైంది. అప్పటినుండి రాష్ట్రంలోని వివిధ పత్రికలలో కథలు, కవితలు, సాహిత్య వ్యాసాలు, సమీక్షలు, పరిశోధనాత్మక వ్యాసాలు ప్రచురితం. రచనా వ్యాసంగం పట్ల ఆసక్తి కలగడానికి ప్రధానంగా కౌముది , ఆవంత్స సోమసుందర్ కారణం కాగా శ్రీశ్రీ, తిలక్‌లు పరోక్షంగా ప్రేరణ అని చెప్పుకుంటారు
దిలావర్‌ మహ్మద్‌ డాక్టర్‌: ఖమ్మం జిల్లా ఇల్లెందు తాలూక పాత కమలాపురంలో 1942 జూన్ 5న జన్మించారు. కలం పేరు : దిలావర్‌. తల్లితండ్రులు: మహబూబ్బి, మహ్మద్‌ నిజాముద్దీన్‌. చదువు: ఎంఏ., బి.ఇడి., పి.హెచ్‌డి. ఉద్యోగం: అధ్యాపకులుగా 2000లో విరమణ పొందారు.
ఈ క్రమంలో, ఈ ప్రత్యేక రైలు రేణిగుంట, శ్రీకాళహస్తి, గూడూరు, నెల్లూరు, ఒంగోలు, తెనాలి, విజయవాడ, ఖమ్మం, వరంగల్, ఖాజీపేట, జనగాం స్టేషన్లు వద్ద ఆగుతుంది.
ఈ రైలులో ఒక ఎ.సి 2-టైర్ కోచ్, రెండు ఎ.సి 3-టైరు కోచ్‌లు, 12 స్లీపర్ క్లాస్ కోచ్‌లు, 3 జనరల్ కంపార్టుమెంటులూ, 2 ఎస్.ఎల్.ఆర్ లు ఉంటాయి. ఈ ఎక్స్‌ప్రెస్ 20 కోచ్‌లను కలిగి యుండి తిరుపతి-సికింద్రాబాదు ఎక్స్‌ప్రెస్ తో పంపకం చేసుకుంటుంది.
తెలుగులో హైకూలను పరిచయం చేసింది ఇస్మాయిల్ గారు. 1991లో పెన్నా శివరామకృష్ణ ' రహస్యద్వారం ' పేరుతో తొలి తెలుగు హైకూ కవిత్వ సంపుటిని తీసుకవచ్చాడు. "చినుకుల చిత్రాలు" , "సులోచనాలు" పేర్లతో మరో రెండు హైకూ సంకలనాలను కూడా పెన్నా శివరామకృష్ణ ప్రచురించాడు. ప్రపంచంలోని, భారతదేశంలోని వివిధ భాషలలో వచ్చిన కొన్ని హైకూలను తెలుగులోనికి అనువదించి "దేశదేశాల హైకూ" అనే మరో అనువాద రచనను కూడా పెన్నా శివరామకృష్ణ వెలువరించాడు. "ప్రపంచ వ్యాప్త కవితా ప్రక్రియ హైకూ", "హైకూ - స్వరూప స్వభావాలు" అనే శీర్షికలతో పెన్నా శివరామకృష్ణ రాసిన రెండు వ్యాసాలు కూడా "దేశదేశాల హైకూ" పుస్తకంలో ప్రచురింపబడినాయి. 1994లో గాలి నాసరరెడ్డి జపాన్ హైకూలను తెలుగులోకి అనువదించారు.
ఆయన పూర్తి పేరు పెన్నా వేంకట శివరామకృష్ణ శర్మ . ఆయన నల్గొండ జిల్లా దుగునవల్లి గ్రామంలో 1960 ఫిబ్రవరి 2 న అనంతలక్ష్మి,శేషావతారం దంపతులకు జన్మించారు. ఐదవ తరగతి నుంచి పదవ తరగతి వరకు, జిల్లా పరిషత్ ఉన్నత పాఠశాల, కట్టంగూరులో చదువుకున్నాడు. నల్లగొండలోని గీతావిజ్ఞాంధ్ర కళాశాల నుంచి, డి. ఓ. యల్. బి. ఓ. యల్. డిగ్రీలను పొందినాడు. హైదరాబాదు విశ్వవిద్యాలయము నుండి యం. ఏ. , యం. ఫిల్. డిగ్రీలను పొందినాడు. "శేషేంద్ర కవిత్వానుశీలనం" అనే అంశం మీద పరిశోధన చేసి, అదే హైదరాబాదు విశ్వవిద్యాలయము నుంచి పిహెచ్. డి. పట్టం పొందినాడు.
పెన్నా శివరామకృష్ణ తెలుగు కవీ, విమర్శకుడు, రిటైర్డ్‌ లెక్చరర్‌. 2021లో తెలంగాణ ప్రభుత్వం నుండి కాళోజీ పురస్కారాన్ని అందుకున్నాడు.
ఆ రోజుల్లో పల్లెల్లో అక్షరాస్యతని వ్యాపింపచేయటం కోసం, ప్రైవేటు మేనేజ్‌మెంట్లు నిర్వహించే ఎయిడెడ్ ప్రాథమిక పాఠశాలల్నీ, ప్రాథమికోన్నత పాఠశాలల్నీ, ప్రభుత్వం గ్రాంటులిచ్చి ప్రోత్సహించేది. ఆ గ్రాంటుసొమ్ము ఎంతో తెలుసా?
సరాసరి తలమర్ల దగ్గరికి వెళ్ళి తలవంచుకొని కన్నీరు కారుస్తూ నిలబడ్డాడు బెళ్లూరి. తలమర్ల కళవళపడి 'ఏవిటిది స్వామీ?' అనడిగాడు. 'నీకు ద్రోహం చేశాను. మా నాన్నగారితో కలిసి నీపై కుట్రపన్నాను. దుష్ప్రచారం చేశాను. ఇప్పుడు క్షమించి బోనఫైడ్ టీచర్ సర్టిఫికేట్ నాకు ఎలా ఇస్తావు? ఇవ్వవు నాకు తెలుసు' అన్నాడు. 'ఎందుకివ్వను? ఇస్తాను. మన స్నేహానికి మధ్యలో ఏదో మబ్బుపట్టింది. ఇప్పుడు తొలిగిపోయింది ' అంటూ కౌగిలించుకొని, సర్టిఫికెట్ మీద సంతకం చేసి మిత్రుని భవిష్యత్తుకి బంగారుబాట వేశాడు తలమర్ల.
ఆయన అనంతపురం జిల్లా, కొత్తచెరువు మండలానికి చెందిన తలమర్ల గ్రామంలో 1915 లో ఓబమ్మ, ఓబన్న దంపతులకు జన్మించాడు.వారిది హరిజన కులం. మొదటి నుండి బీదతనంతో జీవితాన్ని గడిపిన ఆయన నిరాడంబరుడు, సుగుణ సంపన్నుడిగా పేరెన్నికగన్నాడు. ఇతడు స్వయంకృషితో విద్వాన్ పరీక్ష ఉత్తీర్ణుడై సెకండరీ గ్రేడు ఉపాధ్యాయుడిగా పనిచేశాడు. 1970లో అనంతపురంలో తెలుగు పండితునిగా పదవీ విరమణ చేశాడు.
ఇది ఒక ఘన పదార్థం.కార్బన్ టెట్రాబ్రోమైడ్ రంగు లేకుండా లేదా పసుపు-బ్రౌన్ రంగులో, స్పటికరూపం కలిగి, తియ్యటి వాసన కలిగి ఉండును. కార్బన్ టెట్రాబ్రోమైడ్ యొక్క అణుభారం331.63 గ్రాములు/మోల్. ఈ రసాయన పదార్థం యొక్కసాంద్రత 3.42 గ్రాములు/సెం.మీ3.కార్బన్ టెట్రాబ్రోమైడ్ ద్రవీభవన స్థానం 94.5 ., కార్బన్ టెట్రాబ్రోమైడ్ బాష్పీభవన స్థానం 189.7 , ఈ ఉష్ణోగ్రత వద్ద కార్బన్ టెట్రాబ్రోమైడ్ వియోగం చెందును. కార్బన్ టెట్రాబ్రోమైడ్‌ నీటిలో కరుగదు. అయితే కార్బన్‌ టెట్రాబ్రోమైడ్‌ ఈథర్, క్లోరోఫారం, ఇథనాల్ లలో కరుగును. కార్బన్ టెట్రాబ్రోమైడ్ యొక్క ఆవిరి వత్తిడి 5.33
ట్రై పెనైల్ ఫాస్పాఫైన్ తో కార్బన్ టెట్రాబ్రోమైడ్‌ను కలిపి రసాయన చర్యజరిపించిన, ఈ రసాయన చర్యలో ఆల్కహాల్‌లను అల్కైల్ బ్రోమైడులుగా మార్చవచ్చును. కార్బన్ టెట్రాబ్రోమైడ్‌ను ట్రై పెనైల్ ఫాస్పాఫైన్‌తో కలిపి, అల్దిహైడులను టెర్మినల్ ఆల్కిన్స్ గా మార్చు - ప్రక్రియ మొదటి దశలో ఉపయోగిస్తారు.
కార్బన్ టెట్రాబ్రోమైడ్ రెండు బహురూపాలను కలిగి ఉంది. ఒక రూపం,46.9కన్న తక్కువ ఉష్ణోగ్రత వద్ద ఏర్పడు స్ఫటికాకార లేదా రూపం. రెండవది 46.9 కన్న ఎక్కువ ఉష్ణోగ్రత ఉండు స్ఫటికాకార లేదా రూపం.కార్బన్ టెట్రా బ్రోమైడ్ యొక్క క్రిటికల్ ఉష్ణోగ్రత 439 , క్రిటికల్ వత్తిడి 4.26 .
కార్బన్ టెట్రాబ్రోమైడ్ఒక రసాయన సమ్మేళనం.ఇది ఒక కర్బన రసాయన సమ్మేళనం. ఈ సంయోగ పదార్థాన్ని టెట్రా బ్రోమోమిథేన్ అని కూడా నామావళి ప్రకారం పిలుస్తారు. ఈ సమ్మేళనం రసాయన ఫార్ములా4.
కార్బన్ టెట్రాబ్రోమైడ్‌ను లేదా 2 ఉపయోగించి ఉత్పత్తి చెయ్యుదురు., అర్థి కంగా లాభదాయకంగా,100 వద్ద టెట్రా క్లోరో మిథేన్ ను అల్యూమినియం బ్రోమైడ్‌తో చర్య జరిపించడం వలన ఉత్పత్తి చెయ్యవచ్చును.
ఆంధ్ర క్రైస్తవ కళాశాల అన్నది భారతదేశంలోని పురాతన కళాశాలలో ఒకటి, ఇది 1885లో ప్రారంభించబడింది. ఆంధ్రా క్రైస్తవ కళాశాల ప్రొటెస్టంట్ చర్చిల విద్యా సంస్థ యొక్క భాగం. ఈ కళాశాల ఇంటర్మీడియట్, అండర్ గ్రాడ్యుయేట్, గ్రాడ్యుయేట్ విద్యార్థులను అనుమతించి ఆచార్య నాగార్జున విశ్వవిద్యాలయం ద్వారా డిగ్రీలను ప్రధానం చేస్తుంది, ఈ కళాశాల ఆచార్య నాగార్జున విశ్వవిద్యాలయానికి అనుబంధంగా ఉంది. సెయింట్ జార్జ్ ఈ కళాశాలకు పోషకుడిగా ఉండేవాడు. ఈ కళాశాల ప్రవేశ ద్వారం వద్ద ఈయన విగ్రహం ఉంటుంది. ఆంధ్ర ఎవాంజెలికల్ లూథరన్ చర్చి ద్వారా ఎన్నుకోబడిన అధికారులు ఈ కళాశాలను నిర్వహిస్తున్నారు.
1885లోనే గుంటూరులో తొలి కళాశాల, భారతదేశంలో తొలి పాశ్చాత్య కళాశాలల్లో ఒకటి అయిన ది అమెరికన్ ఇవాంజికల్ లూథరన్ మిషన్ కళాశాల స్థాపించారు. 1926లో ఆంధ్ర విశ్వవిద్యాయానికి అనుబంధంగా మారేవరకూ మద్రాసు విశ్వవిద్యాలయానికి అనుబంధంగా ఇది పనిచేసేది. 1928లో దీన్ని ఆంధ్రా క్రిస్టియన్ కళాశాల గా పేరు మార్చారు.
ప్రీ-యూనివర్సిటీ లేదా ఇంటర్మీడియట్ కోర్సులు ఈ కళాశాలచే అందించబడుతున్నాయి. ఈ కళాశాల ఆంధ్ర ప్రదేశ్లో పూర్వ-విశ్వవిద్యాలయ కోర్సుల కోసం నియంత్రణ అధికారమున్న బోర్డ్ ఆఫ్ ఇంటర్మీడియట్ ఎడ్యుకేషన్, హైదరాబాద్కు అనుబంధంగా ఉంది.
వీరు 450కి పైగా కథలు రచించారు. వాటిని సంకలనం చేసి అమూల్య గ్రంథాలుగా ప్రచురించారు. వాటిల్లో మామయ్య డాట్‌కామ్‌, అనగనగా ఒక అడవి, రంగుల రాట్నం, చింటుగాడి కథలు, మృగరాజుతీర్పు, బాలసాహితీ శిల్పులు, గుడ్డేలుగు బల్గం, తాంబేలు ఇగురం, జోర్దార్ కతలు ముఖ్యమైనవి. 1987 లో చిన్నారి బాలల మాసపత్రికలో బుద్ధికుశలత వీరి మొదటి ప్రచురణ కథ. ఈయన కథలు ఎక్కువగా బాలమిత్ర లోనే ప్రచురణ అయ్యాయి. సాహిత్యాభిమానులకు పరిచయం చేయాలనే లక్ష్యంతో ప్రముఖ దినపత్రిక సూర్యలో ఆదివారం అనుబంధంలో ఇప్పటిదాకా 150 మంది బాలసాహితీ రచయితలను పరిచయం చేశారు. ఒక కథ పిల్లల కోసం రాయాలంటే రచయిత బాలల స్థాయికి ఎదిగి రాయాలి అంతేగాని దిగికాదు అని అభిప్రాయపడతారు రామకృష్ణ.
కథా కిరణాలు అనేది తెలుగు కథా రచయితల గురించి తెలియజేసే పుస్తకం. దీనిని పైడిమర్రి రామకృష్ణ రచించగా, పైడిమర్రి కమ్యూనికేషన్స్ ప్రచురించారు.
తెలంగాణ భాషలో అలవోకగా మిళితమయ్యే భాష ఉర్దూ. అనేక ఉర్దూ పదాలు జన వ్యవహారంలో కనిపిస్తూ ఉంటాయి. నారాజ్, షాది, దావత్, పరేషాన్, మస్త్, ఇజ్జత్, గలీజ్, జంగల్,గరం, సమజ్, ఖాయిష్, జల్దీ వంటి ఉర్దూ పదాలను పైడిమర్రి రామకృష్ణ తమ కథల్లో సందర్భానుసారం అలవోకగా ప్రయోగించారు.
తెలంగాణ భాషలో మాత్రమే ప్రత్యేకంగా కనిపించేసోపతి, ఇగురం, బొక్కలు,యాది,బువ్వ, పాయిరంగ, లబ్బ లబ్బ మొత్తుకునుడు, బీరి పోవుడు, కమాయించుడు, పిస్స మొదలైన పదాలు ఈ కథల్లో కోకొల్లలుగా కనిపిస్తాయి.
పైడిమర్రి రామకృష్ణ 1973 జులై 18 న నరసింహమూర్తి, హేమలత దంపతులకు జన్మించారు. మార్కెటింగ్ లో ఎం.బి.ఏ పూర్తిచేశారు. టర్మినెక్స్ ఎస్.ఐ.ఎస్ ప్రైవేట్ లిమిటెడ్ లో రీజనల్ కీ ఎకౌంట్ మేనేజర్ గా ఉద్యోగం చేస్తున్నారు. మిమిక్రీ కళాకారుడిగా, మైమ్‌ కళాకారుడిగా, చిత్రకారుడిగా, రేడియో కళాకారుడిగా సుపరిచితులు. ఆయనకు చిన్నతనం నుండే కథల రచనపై ఆసక్తి ఎక్కువ. అందువల్ల ఆయన ఏడవ తరగతి చదిననప్పుడే బాలల పత్రిక బాలమిత్రకు సుమారు 150 కథలు రాసారు. బాలసాహిత్యంపై విశేష కృషి చేసి చిన్నపిల్లలు అర్థం చేసుకొనే రీతిలో వ్యవహారికభాషలో రచనలు చేసేవారు. జంతు,పక్షుల పాత్రలతో బాలలకోసం అనేక కథలు రాశారు. వీరి శైలి చాలా సరళంగా,బాలల సొంతగా చదువుకునేలా సుందరంగా ఉంటుంది.
పైడిమర్రి రామకృష్ణ తెలంగాణ రాష్ట్రానికి చెందిన రచయిత, రేడియోనాటక రచయిత. ఆయనకు 2013 సంవత్సరానికి గాను తెలుగు విశ్వవిద్యాలయం వారు బాల సాహిత్యం లో "కీర్తి పురస్కారం" ప్రకటించారు.2013 లోనే చింటుగాడి కథలు కు పొట్టి శ్రీరాములు బాలసాహిత్య సాహితీ పురస్కారం అందుకున్నారు. బాలసాహిత్యంలో ఇలా రెండు పురస్కారాలు తెలుగు విశ్వవిద్యాలయం నుంచి అందుకున్న వారిలో పైడిమర్రి రామకృష్ణ మొదటివారు.
1960 ప్రాంతాల్లో ఆదివిష్ణు గారి నవలలు, నాటకాలు, నాటికలు, కథానికలు ఎంతో మంది పాఠకుల్ని అలరించాయి. సెంటిమెంట్ ప్రధానంగా హాస్య వ్యంగ్య ధోరణుల్లో సాగి, గిలిగింతలు పెడతాయి ఆయన రచనలు. చిన్న చిన్న వాక్యాలతో రచనను పరుగెత్తించడంలో దిట్ట. అతి చిన్న వయసులో ఆదివిష్ణు వ్రాసిన “మనిషి-మిధ్య ఆంధ్రప్రభ నచిత్రవారపత్రిక నవలల పోటీలో ప్రథమ ఐహుమతి పొందింది.
రెండో నవల - "తొలిమజిలి", "భారతి" మాస పత్రిక పాఠకులు మెచ్చినదే కాదు, రచయితలకు నచ్చింది. 1962 జూన్ భారతిలో ఈ నవల ప్రచురితమైంది.
తరువాత ఆయన సాంఘిక నాటకాలలో విశేష ఖ్యాతి పొందిన నటుడు కె.వెంకటేశ్వరరావును కలిశాడు. వెంకటేశ్వరరావు ఆదివిష్ణు వ్రాసిన లఘుచిత్రాలకు యిష్టపడి ఆయన నాటక మండలికి ఒక నాటకం వ్రాయమని అభ్యర్థించాడు. ఆ అభ్యర్థన మేరకు ఆయన "అరకురాణి" అనే నాటకాన్ని వ్రాశాడు. కానీ ప్రజలు ఈ నాటకాన్ని ఆదరించలేదు. అరువాత ఆయన ట్రాజెడీ, కామెడీ ఉపయోగించి "మంచుతెర" అనే నాటకాన్ని వ్రాశాడు. ఈ నాటకాన్ని ప్రజలు ఆదరించారు. మంచి జనాదరణ పొందింది.
కాలేజీ రోజుల్లోనే 1959 నుంచి కథలు నవలలూ, నాటకాలు రాయడం ప్రారంభించి, ఆ తర్వాత సినిమాలకు రాయడం మొదలు పెట్టాడు. ఉద్యోగం చేస్తూనే సుమారు 40 చిత్రాలకు కథలు వ్రాసాడు. ఈయన రాసిన "అహనా పెళ్ళంట" చిత్రం హాస్య చిత్రాలలో కొత్త వరవడిని సృష్టించింది. ఉషాకిరణ్ మూవీస్ కథా విభాగంలో రెండేళ్లు పనిచేశాడు.
ఆయన కళాశాల విద్యార్థిగా ఉన్నప్పుడు "అనంతం" అనే నాటకంలో నటించి ఉత్తమ నటునిగా ప్రైజ్ ను పొందాడు. ఆయన లఘు కథలు ప్రముఖ సాహిత్య పత్రికలైన "భారతి", "జ్యోతి", "ఆంధ్రపత్రిక" లలో ప్రచురింపబడ్డాయి. ఆయనను ప్రముఖ లఘు కథా రచయిత సింగరాజు రామచంద్రమూర్తి లఘు కథలు వ్రాయుటకు ప్రోత్సహించాడు.
ఆదివిష్ణు 1940, సెప్టెంబర్ 5, వినాయక చవితి పండుగనాడు బందరులో లక్ష్మీనరసమ్మ, నాగయ్య దంపతులకు జన్మించాడు. అందువలన వారి తల్లిదండ్రులు ఆయనకు విఘ్నేశ్వరరావు అని నామకరణం చేసారు. ఆయన హిందూ కళాశాలలో బి.కామ్ చదివాడు.
ఆంధ్రపదేశ్ రాష్ట్ర రోడ్డు రవాణా సంస్థలో ప్రజా సంబంధాల శాఖకు ప్రధాన అధికారిగా పనిచేస్తూ 1998 సెప్టెంబరు నెలలో పదవీ విరమణ చేశాడు.
ఈ రోజుల్లో “ఇ-టపా” అంటే తెలియని వారు ఉండరు. ఈ "ఇ-టపా" ఎలా పనిచేస్తుందో చూద్దాం. మన దగ్గర ఉన్న ఒక కంప్యూటరుకి “అభ్యాగతి” అని పేరు పెడదాం. ఈ అభ్యాగతి పరిచర్యలు చేసేది కనుక దీనిని పరిచారిక అని కూడా అంటారు. ఈ అభ్యాగతిలో, ప్రారంభ దశలో, ఉండేది ప్రాణం లేని స్థూలకాయం మాత్రమే. దీనికి ప్రాణం పొయ్యాలంటే దీని మీదకి ప్రత్యేక శక్తులు గల ఒక సూక్ష్మకాయాన్ని ఎక్కించాలి. . ఈ రకం సూక్ష్మకాయాన్ని నిరవాకి అంటారు అని పైన చెప్పుకున్నాం. నిర్ధిష్టతకి ఈ నిరవాకి మైక్రోసాఫ్ట్ కంపెనీవారు తయారు చేసే “విండోస్ ఎన్. టి. 4” అనుకుందాం. ఇప్పుడు మన ఎదురుగా ఒక “సజీవమైన” కంప్యూటరు ఉంది. ఈ సజీవమైన స్థూలకాయం-నిరవాకి అనే జంట మీద మనకి కావలసిన అనువర్తనం పెట్టుకోవచ్చు. (గుర్రం ఎక్కిన రౌతు చేతికి ఉత్తరం ఇచ్చి పక్క ఊరు వార్త పంపినట్లు అనుకొండి. లేదా, రౌతు చేతికి కత్తి ఇచ్చి యుద్ధానికి పంపినట్లు అనుకొండి.) ఉదాహరణకి, ఇక్కడ, “ఇ-టపా” పంపడానికి వీలుగా స్థూలకాయం మీద "కూర్చున్న" విండోస్ ఎన్. టి. 4 "మీద" “మైక్రోసాఫ్ట్ ఎక్‌స్చేంజ్ సెర్వర్” అనే అనువర్తనాన్ని "కూర్చో" పెడదాం. అంటే ఏమిటన్న మాట?
అడుగున స్థూలకాయం, ఆ స్థూలకాయం మీద నిరవాకి, ఆ నిరవాకి మీద “ఎక్‌స్చేంజ్ సెర్వర్” అనే అనువర్తనం – ఒక దాని వీపు మీద మరొకటి కూర్చుని సవారీ చేస్తున్నాయి. ఈ త్రయం సరిగ్గా అనుకున్నట్టు పని చేస్తే టపా ఇటు నుండి అటు వెళుతుంది. ఈ త్రయాన్ని "టపా పరిచారిక" అందాం.
ముందు కంప్యూటర్ల గురించి కొన్ని ముఖ్యమైన మాటల అర్థాలు, అర్థభేదాలు, నిర్వచనాలు నెమరు వేసుకుందాం. ప్రతి జీవికీ ఒక శరీరం, ఆ శరీరంలో ఒక ఆత్మ ఉన్నట్లే, ప్రతి కంప్యూటరు లోను రెండు భాగాలు ఉంటాయి: స్థూలకాయం , సూక్ష్మకాయం . స్థూలకాయం మన పార్థివ దేహం లాంటిది; అంటే, ఇది సిలికాన్ చితుకులవంటి సామగ్రులతో చేసిన కలన కలశం , దత్తాంశాలని దాచుకునే కొట్టు , దత్తాంశాలు ఇటూ, అటూ ప్రయాణించడానికి కావలసిన రాజమార్గాలు , రాజమార్గాల వెంబడి దత్తాంశాలని లోపలికి రవానా చెయ్యడానికి వెసులుబాటుగా మీటల ఫలకం , మూషికం , వగైరాలు, లోపల నుండి బయటకి వచ్చే దత్తాంశాలని చూపడానికి తెర , ముద్రాపకి – ఈ సరంజామా అంతటినీ కలగలపి స్థూలకాయం అంటారు. స్థూలకాయం ప్రాణం లేని శరీరం లాంటిది. ఈ స్థూలకాయానికి చైతన్యం వచ్చి, చలాకీగా పని చెయ్యాలంటే – కట్టెకి ప్రాణం పోసినట్లు – ఇందులోకి ఒక రకం సూక్ష్మకాయాన్ని ప్రవేశపెట్టాలి. ఏ రకం?
మనం ప్రవేశపెట్టిన సూక్ష్మకాయం ప్రతిభ వల్ల స్థూలకాయంలో ఉన్న విడి విడి భాగాలకి ఒక దానితో మరొకటి సంభాషించగలిగే స్తోమత వస్తుంది. ప్రాణం ఉంటేనే కదా కళ్లు విప్పి చూడగలం, చెవులతో వినగలం, ఆకలేస్తే ఏడవగలం, తిన్న తిండిని అరాయించుకోగలం. ఇలా స్థూలకాయానికి కనీస ప్రాథమిక ప్రతిభలని ప్రసాదించగల సూక్ష్మకాయాన్ని నిరవాకి అంటారు; కలన కలశం మీద, కొట్టు మీద, రాజమార్గాల మీద, మీటల ఫలకం మీద, మూషికం మీద, తెర మీద, ముద్రాపకి మీద – ఇలా స్థూలకాయం లోని భాగాలన్నిటి మీద నిరవాకం చేసేది కనుక దీనిని నిరవాకి అన్నాం. టూకీగా ఇదీ కంప్యూటరు నిర్మాణ శిల్పం.
ఈ రకం అవసరం ఎప్పుడు వస్తుందో చెబుతాను. మన దగ్గర గత 5 ఏళ్లబట్టీ ఒక , దాని మీద మైక్రోసాఫ్ట్ కంపెనీవారి విండోస్ నిరవాకి ఉండేవని అనుకుందాం. ఆ 5 ఏళ్లల్లో మనం ఏవేవో కథలు, కాకరకాయలు తెలుగు లిపిలో రాసుకుని దాచుకున్నాం. మిత్రుల ప్రోద్బలం వల్ల ఈసారి మేకింతాష్ కంప్యూటరు కొన్నాం. పూర్వం మీద పనిచేసిన అనువర్తనాలు ఈ కొత్త మేకింతాష్ మీద పని చెయ్యడం లేదు. ఏమి చెయ్యడం?
ఒక పరిష్కార మార్గం ఏమిటంటే మన కొత్త మేకింతాష్ కంప్యూటరు స్థూలకాయం మీద మేకింతాష్ కంపెనీవారు తయారు చేసిన నిరవాకి ఒకటి ఉంటుంది కదా. ఈ నిరవాకి మీద "అతిథి మిథ్యాకరణ సూక్ష్మకాయం" అనే క్రమణికని ఎక్కించి, ప్రతిష్ఠాపన చెయ్యాలి. ఉదాహరణకి కంపెనీ వారి ఈ రకం పనిచేసిపెడుతుంది. ఇప్పుడు ఈ "అతిథి మిథ్యాకరణ సూక్ష్మకాయం" మీద మన పాత ని నడిపిన విండోస్ నిరవాకిని స్థాపిస్తాం. ఇప్పుడు అర్చ తెర మీద కనబడుతుంది. ఈ అర్చ మీద రెండు సార్లు వత్తితే మనకి పూర్వం పరిచయణ్ ఉన్న విండోస్ కిటికీ లాంటిది ఒకటి తెరుచుకుంటుంది. అది చూడడానికి మన పాత మీద కనిపించే కిటికీ లాగే ఉంటుంది: వగైరా హంగులతో!
ఏ కారణం వల్లనైనా స్థూలకాయం పని చెయ్యడం మానేస్తే . అప్పుడు మన “ఇ-టపా” ఎక్కడకీ వెళ్లదు. ఏ కారణం వల్లనైనా నిరవాకి సరిగ్గా పని చెయ్యకపోతే (ఉ. వైరస్ తిష్ట వెయ్యవచ్చు, కొట్టులో దత్తాంశాలని దాచుకునే వ్యవస్థ భంగపడవచ్చు, వగైరా) మన “ఇ-టపా” ఎక్కడకీ వెళ్లదు. ఇక్కడ “ఇ-టపా” అనే పరిచర్య ఆగిపోడానికి కారణం ఈ పరిచర్య వెనక వాహనంలా ఉన్న ఎక్‌స్చేంజ్ సర్వర్ అనే అనువర్తనానికీ, ఆ అనువర్తనానికి వాహనమైన నిరవాకికీ, ఆ నిరవాకికి వాహనమైన స్థూలకాయానికి మధ్య విడదీయలేని బంధం ఉండడమే. ఈ బంధాన్ని సడలించి విడదీయడమే మిథ్యా కలనం అనే ఊహ వెనక ఉన్న ప్రధాన ఆలోచన.
రెండవ పద్ధతి ఉపద్రష్ట ఉపయోగించి. ఇది చాల శక్తివంతమైన పద్ధతి. అనగా, అతిథి స్థాపిత పరిచారికని సృష్టించడం కంటే ఈ మార్గం శక్తిమంతమైనది. ఈ మార్గం గుండా వెళ్లాలంటే రెండు కంప్యూటర్లు కావాలి; ఒకటి పరిచారిక గా పని చెయ్యడానికి, మరొకటి అతిథి గా పని చెయ్యడానికి. పరిచారిక మీద స్థాపించడానికి ఉపద్రష్ట అనే సూక్ష్మకాయం కావాలి. ఉపద్రష్ట అంటే యాగాలు, క్రతువులు చేసేటప్పుడు యాగశాలలో సమావేశమైన ఋత్విక్కులందరి మీద అజమాయిషీ చేసే వ్యక్తి. అంటే, నిరవాకం చేసేవాడన్నమాట. కనుక ఈ ఉపద్రష్ట నిజానికి మరొక రకం నిరవాకి . సందర్భం మారింది కనుక పేరు మార్చేరు.
ఒక పరిచారిక యొక్క స్థూలకాయం నుండి నిరవాకి ని, అనువర్తన క్రమణికలని , అవి ప్రస్తుతం నడుస్తూన్న స్థితిగతులని తెలిపే పరిస్థితి ని ఏకాండీగా పైకి ఎత్తి మరొక కంప్యూటరు యొక్క స్థూలకాయం మీద ప్రతిష్ఠించడం అనే ప్రక్రియని "మిథ్యాకరణం" అంటారు. ఈ ప్రక్రియని రెండు మార్గాల గుండా సాధించవచ్చు: ఒకదానిని "అతిథి స్థాపిత పరిచారిక" ద్వారా అనిన్నీ, రెండవదానిని ఉపద్రష్ట ద్వారా అనిన్నీ అంటారు.
ఇంగ్లీషులో అంటే నిజం కాకపోయినా నిజమని భ్రమింపజేసేది అని అర్థం. కంప్యూటరు రంగంలో ఈ మాట వాడినప్పుడు “నిజం కాకపోయినా కంప్యూటరు క్రమణికల ద్వారా నిజం అని భ్రమింపజేసేది” అన్న అర్థంతో వాడుతున్నారు. మన వేదాంత తత్త్వంలో కూడా ఇదే కదా చెబుతున్నారు – చూసేదంతా నిజం కాదు, ఇదంతా ఒక మిథ్య అని. కనుక – మిథ్యా కలనం అంటే సూక్ష్మకాయం సహాయంతో మనకి ఏ కలన వాతావరణం కావలిస్తే ఆ వాతావరణాన్ని సృష్టించడం. ఒక అడుగు వెనక్కి వేసి ఈ పద్ధతిని కొంచెం విశదంగా పరిశీలిద్దాం.
ఉదాహరణకి, అతిథి స్థాపిత పరిచారిక పద్ధతిలో, మన కంప్యూటరు యొక్క స్థూలకాయం మీద "విండోస్" నిరవాకి ప్రతిష్ఠించబడి ఉందనుకుందాం. దీని మీదకి "అతిథి మిథ్యాకరణ సూక్ష్మకాయం" అనే క్రమణికని ఎక్కిస్తాం. ఈ క్రమణిక "చదునుగా ఉన్న ఒక తీనె లాంటి ప్రదేశాన్ని" తయారు చేస్తున్నట్లు ఊహించుకొండి. ఈ "తీనె" మీద మనకి ఏ నిరవాకి కావలిస్తే ఆ నిరవాకిని సృష్టించి వాడుకోవచ్చు.
మేఘ కలనం అనే భావం బాగా ప్రచారంలోకి వచ్చిన ఇటీవలి కాలంలో ఒకే గుక్కలో “మేఘ కలనం, మిథ్యా కలనం” అనే పదబంధాలు వాడుతున్నారు. మేఘ కలనంకీ మిథ్యా కలనంకీ మధ్య తేడా ఉందని గుర్తిస్తూ, మిథ్యా కలనం అనే భావాన్ని మేఘ కలనంలో విరివిగా ఉపయోగిస్తారు కనుక ముందు మిథ్యా కలనం గురించి తెలుసుకుందాం. తరువాత మేఘ కలనం గురించి మాట్లాడుకోవచ్చు.